***4. Napirendi pont***

***ELŐTERJESZTÉS***

***Óbarok Község Önkormányzat Képviselő-testületének***

***2022. június 29. napjára összehívott***

***soron kívüli, nyílt ülésére***

***Előterjesztés címe és tárgya****:*

*Óbarok 9175/6 és 9175/7 hrsz-ú ingatlanra vonatkozóan indult telekalakítási eljárásról*

***Tárgykört rendező jogszabály:***

*- Az épített környezet alakításáról és védelméről szóló 1997. évi LXXVIII. törvény*

***Előterjesztő: Mészáros Kartal polgármester***

***Az előterjesztést készítette: Dr. Fehér Diána aljegyző***

***Freész Józsefné jegyzőkönyvvezető***

***Tisztelt Képviselő-testület!***

*Tájékoztatom a Tisztelt Képviselő-testületet, hogy a Fejér Megyei Kormányhivatal Állami Főépítészi Iroda FE/ÁF/00732-2/2022. ügyszámon, az Óbarok 9175/6 és 9175/7 hrsz-ú ingatlanra vonatkozóan indult telekalakítási eljárásban levélben fordult az Önkormányzathoz, amelyben kérte a településrendezési és építési követelmény meghatározását, melyet a telekalakítás engedélyezésénél figyelembe tudnak venni. A követelményeket úgy kell meghatározni, hogy a településrendezési illeszkedés követelményei teljesüljenek arra tekintettel, hogy Óbarok település nem rendelkezik a szakkérdés elbírálásához szükséges helyi építési szabályzatról szóló hatályos önkormányzati rendelettel.*

*Az épített környezet alakításáról és védelméről szóló 1997. évi LXXVIII. törvény 2. § 28. pontja szerint:*

*„****2. § 28.*** *Településrendezési illeszkedés követelménye: helyi építési szabályzat hiányában alkalmazott, a telek alakítására, a beépítés mértékére, magasságára, módjára, helyére, valamint a rendeltetési egységek számára és rendeltetés módjára vonatkozó, az önkormányzat által egy adott területre meghatározott, az országos településrendezési és építési követelményekkel összhangban álló, vagy indokolt esetben annál megengedőbb településrendezési és építési követelmény, amely telekalakítás, új építmény építése, az építmény térfogatát megváltoztató építési tevékenység, épületben rendeltetési egység számának vagy a rendeltetés módjának változtatása esetén biztosítja a települési környezetbe való harmonikus beillesztést és az érintett telken a környezetével azonos értékű építési jogok és kötelezettségek érvényesülését; ha a helyi építési szabályzat az e törvényben vagy a végrehajtására kiadott kormányrendeletben meghatározott kötelező tartalmi elemek közül egyeseket nem tartalmaz, az illeszkedés követelményét ezen hiányzó szabályozási elemekre kell alkalmazni.”*

*Óbarok Község Önkormányzat Képviselő-testülete ingatlanra vonatkozóan az alábbi településrendezési és építési követelményeket határozza meg;*

1. *A helyszínrajz szerint, mérés alapján a 9175/6 sz. telek területe cca 860 m2, míg a 9175/7 sz. telek nagysága cca 800 m2.*
2. *A telekalakítás során figyelembe kell venni azt a követelményt, hogy mindkét telek nagysága legalább 800 m2 maradjon. Ezen a területen, az ingatlanok beépíthetőségéhez tartozó, általános, minimális követelmény: 800 m2 telekterület.*

*Kérem a Tisztelt Képviselő-testületet az előterjesztés megvitatására, a határozati javaslat elfogadására.*

*Óbarok, 2022. június 27.*

*Tisztelettel:*

***Mészáros Kartal***

*polgármester*

***HATÁROZATI JAVASLAT***

***Óbarok Község Önkormányzat Képviselő-testületének***

/***2022. (VI. 29.) határozata***

***Óbarok 9175/6 és 9175/7 hrsz-ú ingatlanra vonatkozóan indult telekalakítási eljárásról***

*Óbarok Község Önkormányzat Képviselő-testülete úgy dönt, hogy a Fejér Megyei Kormányhivatal Állami Főépítészi Iroda FE/ÁF/00732-2/2022. ügyszámú, az Óbarok 9175/6 és 9175/7 hrsz-ú ingatlanra vonatkozóan indult telekalakítási eljárásban az alábbi településrendezési és építési követelményeket határozza meg „Az épített környezet alakításáról és védelméről” szóló 1997. évi LXXVIII. törvény 2. § 28. pontja alapján;*

1. *A helyszínrajz szerint, mérés alapján a 9175/6 sz. telek területe cca 860 m2, míg a 9175/7 sz. telek nagysága cca 800 m2.*
2. *A telekalakítás során figyelembe kell venni azt a követelményt, hogy mindkét telek nagysága legalább 800 m2 maradjon. Ezen a területen, az ingatlanok beépíthetőségéhez tartozó, általános, minimális követelmény: 800 m2 telekterület.*

*Határidő: azonnal*

*Felelős: polgármester*